เงือกน้อยผจญภัย
เนื้อเรื่อง
ลึกลงไปใต้ท้องทะเล เหล่าชาวเงือกและสัตว์ทะเลทั้งหลายอาศัยอยู่ร่วมกันภายใต้ท้องทะเล ภายใต้การปกครองของเจ้าสมุทร แอเรียล ธิดาองค์สุดท้องของเจ้าสมุทรกำลังจะเปิดการแสดงคอนเสิร์ตเป็นครั้งแรก และไม่มีใครอยากพลาดชมการแสดงคอนเสิร์ตในครั้งนี้ เจ้าสมุทรเดินทางมาถึงในขณะที่ทุกคนมารวมกันในท้องพระโรงใหญ่เป็นที่เรียบร้อยแล้ว เซบาสเตียน ปูนักประพันธ์เพลงประจำราชสำนักใช้ไม้บาตองเคาะจังหวะ เพื่อกำกับวงออร์เคสตราให้เริ่มบรรเลงดนตรี แต่เมื่อถึงเวลาที่แอเรียลจะต้องทำการแสดง เธอกลับหายตัวไปโดยไม่ทราบสาเหตุเลย แอเรียลลืมเรื่องการแสดงคอนเสิร์ตของเธอไปเสียสนิท เธอกำลังค้นหาสมบัติของพวกมนุษย์อยู่ในซากเรืออับปางที่อยู่ห่างไกลออกไปมาก ฟลาวน์เดอร์ ปลาน้อยสีเหลืองสลับฟ้า เพื่อนของเธอว่ายตามเธอไปรอบๆเรืออย่างหวาดวิตก "ตั้งแต่เกิดมา เธอเคยเห็นสิ่งที่วิเศษแบบนี้มาก่อนไหม" แอเรียลถามฟลาวน์เดอร์ "ใช่ มันเจ๋งมาก" ฟลาวน์เดอร์พึมพำ "เอาละ เรารีบออกไปจากที่นี่กันเถอะ" ในขนาดที่ทั้งคู่กำลังจะออกจากซากเรืออับปางนั้น ก็มีฉลามตัวหนึ่งว่ายตามมาติดๆ แต่ฉลามตัวนั้นก็พลาดเข้าไปติดในห่วงสมอเรือและถูกฟลาวน์เดอร์เยาะเย้ย แอเรียลและฟลาวน์เดอร์ว่ายขึ้นมาเหนือผิวน้ำเพื่อพบกับสคัตเทิล นกนางนวลผู้อวดอ้างตัวว่ารอบรู้ทุกอย่างเกี่ยวกับโลกมนุษย์ สคัตเทิลพิจารณาดูส้อมคันนั้น "มันคือดิงเกิลฮอปเปอร์น่ะ" สคัตเทิลเอ่ย ทันใดนั้น แอเรียลก็นึกถึงการแสดงคอนเสิร์ตขึ้นมาได้ "ท่านพ่อต้องฆ่าฉันแน่ๆ!" เธอร้องด้วยความตกใจ ภายในถ้ำแห่งหนึ่ง เออร์ซูลา แม่มดแห่งท้องทะเลใช้ เวทมนตร์ของนางจับตาดูแอเรียลที่กำลังรีบร้อนกลับบ้าน นางหัวเราะกับตัวเองเมื่อคิดถึงแผนการที่จะใช้แอเรียลเป็นเครื่องมือในการล้างแค้นเจ้าสมุทร เมื่อเจ้าสมุทรทราบว่าแอเรียลไม่ได้มาร่วมการแสดงคอนเสิร์ตเพราะเธอขึ้นไปที่ผิวน้ำ เจ้าสมุทรจึงโกรธมาก เจ้าสมุทรเชื่อว่ามนุษย์เป็นอันตราย และเขาต้องการปกป้องลูกสาวของเขา เจ้าสมุทรออกคำสั่งไม่ให้แอเรียลขึ้นไปที่ผิวน้ำอีกหลังจากที่แอเรียลออกไปแล้ว เจ้าสมุทรจึงสั่งให้เซบาสเตียนคอยดูแลเธอให้ดีเซบาสเตียนตามแอเรียลไปยังถ้ำลึกลับ เมื่อเขามองเข้าไปในถ้ำ เขาก็ตกตะลึงเมื่อเห็นว่าภายในถ้ำเต็มไปด้วยข้าวของเครื่องใช้ของมนุษย์ เซบาสเตียนตกใจมากเมื่อได้ยินแอเรียลบอกกับฟลาวน์เดอร์ว่า เธออยากจะเป็นส่วนหนึ่งของโลกมนุษย์มากเหลือเกิน จากนั้นแอเรียลก็ว่ายขึ้นไปบนผิวน้ำอีกครั้ง เพื่อดูเรือลำใหญ่ที่แล่นผ่านมา แอเรียลเห็นเจ้าชายรูปงามที่มีชื่อว่า อีริค ทันใดนั้นเอง เกิดพายุทำให้เรือเกิดไฟไหม้ เจ้าชายอีริคได้จมน้ำจากเหตุการณ์นั้น แอเรียลได้ได้ช่วยเขาจากเหตุการณ์ดังกล่าว แอเรียลจึงร้องเพลงให้อีริคฟื้น แต่เมื่อมีคนมา เธอจึงกระโดดหายลงทะเลไป เจ้าสมุทรสังเกตว่าแอเรียลมีอาการผิดปกติไป เขาจึงออกคำสั่งให้เซบาสเตียนพาเขาไปหาแอเรียล เขาโมโหมากและทำลายข้าวของภายในถ้ำของแอเรียลจนหมด แอเรียลจึงไปหาเออร์ซูลา แม่มดแห่งท้องทะเล โดยเออร์ซูลามีข้อแลกเปลี่ยนคือเสียงอันไพเราะของเธอ และเจ้าชายจะต้องจุมพิตเธอก่อนพระอาทิตย์ตกในวันที่ 3 อีกด้วย มิฉะนั้นเธอจะกลายร่างกลับมาเป็นเงือก และจะตกเป็นทาสรับใช้ของนาง หลังจากที่เออร์ซูลาเปลี่ยนให้แอเรียลกลายเป็นมนุษย์แล้ว เหล่าเพื่อนๆของเธออย่าง เซบาสเตียน ฟลาวน์เดอร์ และสคัตเทิล ก็ยังคอยดูแลเธออย่างใกล้ชิด แอเรียลได้พบกับเจ้าชายอีริค และเขาได้นำเธอกลับไปที่ปราสาทของเขา จนกระทั่งคืนหนึ่ง เจ้าชายอีริคและแอเรียลได้ออกไปพายเรือเล่นกันตามทะเลสาบ แต่ในขณะที่ทั้งคู่กำลังจะจุมพิตกัน เรือก็คว่ำด้วยฝีมือของปลาไหล 2 ตัว ที่เป็นลูกสมุนที่เออร์ซูลาส่งมา จากนั้นเออร์ซูลาจึงแปลงร่างเป็นสาวสวยที่มีชื่อว่า วาเนสซา เธอสวมสร้อยคอเปลือกหอยที่บรรจุเสียงของแอเรียลเอาไว้ เมื่อแอเรียลตื่นนอน เธอพบว่าเจ้าชายอีริคกำลังจะแต่งงานกับวาเนสซา เธอตกใจมากๆ แต่สคัตเทิลก็รู้ว่าวาเนสซาจริงๆแล้วคือเออร์ซูล่าที่ปลอมตัวมา สคัตเทิลรวบรวมผองเพื่อนสัตว์เพื่อไปทำลายพิธีอภิเษกสมรส และช่วยเหลือแอเรียล แอเรียลได้เสียงคืนมาและเจ้าชายอีริคก็หลุดพ้นจากมนต์สะกด แต่ก่อนที่ทั้งคู่จะได้จุมพิตกัน ดวงอาทิตย์ได้ลับขอบฟ้าไปแล้ว แอเรียลกลับร่างเป็น เงือกตามเดิม และเออร์ซูลาก็กลับสู่ร่างแม่มดแห่งท้องทะเลดังเดิมและพาแอเรียลกลับสู่ท้องทะเล เจ้าสมุทร พ่อของแอเรียล พยายามทำลายสัญญาแต่ก็ไม่เป็นผล ด้วยความรักที่มีต่อลูก เจ้าสมุทรจึงยอมกลายเป็นทาสของแม่มดแห่งท้องทะเลแทนลูก เออร์ซูลาจึงนำตรีศูลและมงกุฎของเจ้าสมุทรมาสวมใส่ นางขยายร่างกายใหญ่เหนือท้องทะเล ร่ายเวทมนตร์อย่างบ้าคลั่ง สร้างคลื่นยักษ์ ลมพายุและสายฝนที่รุนแรง แต่ทว่าความโหดเหี้ยมของนางก็คงอยู่ได้ไม่นาน เจ้าชายอีริคใช้ซากเรือที่ถูกน้ำซัดขึ้นมา เขาบังคับเรือให้พุ่งชนหัวใจของเออร์ซูลา จนเออร์ซูลาสิ้นใจไปในที่สุด เจ้าสมุทรที่ได้อำนาจคืนมาแล้ว เขาเห็นว่าแอเรียลรักอีริคจริงๆ เขาจึงเปลี่ยนให้เธอกลายเป็นมนุษย์อย่างสมบูรณ์